b'\n_START_ARTICLE_\nJacob Bekenstein\n_START_SECTION_\nEl\xc3\xa4m\xc3\xa4kerta\n_START_PARAGRAPH_\nBekenstein syntyi Meksikon p\xc3\xa4\xc3\xa4kaupungissa M\xc3\xa9xicossa vuonna 1947. H\xc3\xa4n aloitti opinnot Polytechnic Universityss\xc3\xa4, New Yorkissa. H\xc3\xa4n suoritti siell\xc3\xa4 sek\xc3\xa4 kandidaatin tutkinnon ett\xc3\xa4 maisterin tutkinnon samana vuonna, 1969. Sen j\xc3\xa4lkeen h\xc3\xa4n jatkoi opintoja Princetonin yliopistossa v\xc3\xa4itellen vuonna 1972 filosofian tohtoriksi._NEWLINE_Vuonna 1972 Bekenstein ehdotti, ett\xc3\xa4 mustilla aukoilla on oltava tietty entropia. Samalla h\xc3\xa4n yleisti termodynamiikan toisen p\xc3\xa4\xc3\xa4s\xc3\xa4\xc3\xa4nn\xc3\xb6n mustille aukoille. Molemmat tulokset tuli vahvistetuksi my\xc3\xb6hemmin, kun Stephen Hawking julkaisi tuloksensa Hawkingin s\xc3\xa4teilyst\xc3\xa4. Mustien aukkojen termodynamiikkaan liittyvien t\xc3\xb6ittens\xc3\xa4 pohjalta Bekenstein johti informaatiolle reunaehdot sille, paljonko informaatiota voidaan tallentaa tiettyyn tilaan._NEWLINE_Bekenstein kuoli \xc3\xa4killisesti Suomessa 16. elokuuta 2015.'